**Jaime Cantizano Camacho**, nado en Xerez da Fronteira (Cádiz) o 22 de xullo de 1973, é un presentador de televisión español.

Traxectoria
-----------

Inicia a súa traxectoria profesional no mundo da radio e con tan só 17 anos presenta Los 40 Principales na súa cidade e tamén anuncios publicitarios; de aí pasa á emisión rexional da Cadena SER e posteriormente a Onda Cero Radio. Simultaneamente coa súa actividade radiofónica tamén colabora en *El Correo de Andalucía*.

En 2001 dá o salto á televisión, incorporándose á cadea local Localia Televisión (Grupo PRISA), presentando un programa matinal xunto a Concha Galán en 2002, ano en que por primeira vez aparece nunha cadea de ámbito nacional. Seguidamente é fichado por Antena 3 e empeza a colaborar coa xornalista Ana Rosa Quintana no seu magacín *Sabor a ti*.

O seu rostro faise rapidamente popular entre os teleespectadores e tan só un ano despois a cadea ofrécelle a presentación dunha das súas novas apostas para o *prime time*, o programa de prensa rosa *¿Dónde estás corazón?*. O espazo emítese dende xullo de 2003 ata setembro de 2011, sempre con Cantizano á fronte, e malia ser cuestionado en repetidas ocasións polo estilo xornalístico especialmente agresivo cos convidados que se empregou no programa, contou tamén cunha audiencia moi fiel que o situou entre os programas de televisión con maior seguimento en España, convertendo ao seu presentador nun dos rostros máis coñecidos do panorama audiovisual español.

Posteriormente, no verán de 2006, substitúe a Silvia Jato no concurso *Pasapalabra* e entrega o maior premio da historia da televisión española, 2 190 000 euros. Dende setembro de 2006 a xuño de 2007 presenta, sempre en Antena 3, o magacín diario *En Antena* que a partir de setembro de 2007 é substituído por *A3Bandas*, espazo no que Cantizano está acompañado por María Patiño e Dani Martínez na presentación e que finalmente é retirado en 2008.

En marzo de 2008 estrea 'Tres desexos' ' que xira en torno a tres persoas, familias ou colectivos para os que se fará realidade un sono, resolvendo, na maioría dos casos, problemas ou carencias. Acompáñano na presentación Aitor Trigos e Eva González.

En febreiro de 2010 Jaime estrea un programa de debate de crónica social chamado *Informe 3* emitido na franxa de *late night* pero que rapidamente pasa ao luns por decisión da cadea.

Tras 8 anos de emisión do programa *DEC*, a cadea decidiu retiralo por moderados datos de audiencia que foi sufrindo pouco a pouco. Así, remata o 23 de setembro de 2011, cun especial no que María del Monte entrevista a Jaime.

En xullo de 2012 regresou á pequena pantalla conducindo o concurso musical *Dando la nota*. En outubro dese mesmo ano prestouse como cara visible para a campaña solidaria 'Un nombre, Una Vida *patrocinada pola Fundación Antena 3 para o recoñecemento gobernamental dos dereitos da infancia de miles de nenos en Madagascar.*

O 24 de outubro de 2012 comunicou que non renovou o seu contrato co Grupo Antena 3, dando fin á súa traxectoria nesta cadea na que estivera durante máis de dez anos.

Dende setembro de 2013 é locutor presentador do exitoso programa *Atrévete* de Cadea Dial.

En xaneiro de 2014 dáse a coñecer que Jaime Cantizano volve á televisión na cadea La 1, co programa *¡Mira quién baila!*, en substitución da presentadora Anne Igartiburu.

En publicidade realizou campañas promocionais para Gallina Blanca, tendas BEDS ou Salerm Cosmetics.

Televisión
----------

* *¡Mira quién baila!* (2014 - presente), en La 1.
* *Dando la nota* (2012), en Antena 3.
* *Informe 3* (2010 - 2011), en Antena 3.
* *Tres deseos* (2008), en Antena 3.
* *A3Bandas* (2007 - 2008), en Antena 3.
* *En Antena* (2006 - 2007), en Antena 3.
* *Pasapalabra* (2006), en Antena 3.
* *Diario de una boda* (2004), en Antena 3.
* *DEC* (2003 - 2011), en Antena 3.
* *Sabor a ti* (2002), en Antena 3.
* *Cada mañana* (2001), en Localia.
* *Localia noticias* (2000), en Localia.

Radio
-----

* Locutor do Morning Show "*Atrévete*" Cadena Dial (2013 - presente)
* Onda Cero de Madrid (2000 - 2001)
* Onda Cero de Andalucía (1998 - 2000)
* Cadena SER de Andalucía (1996 - 1998)
* Cadena SER de Cádiz (1995 - 1996)
* Locutor de Los 40 Principales de Andalucía (1991 - 1995)
* Locutor de Cuñas en Los 40 Principales de Cádiz (1990 - 1991)

Premios e recoñecementos
------------------------

2009
* Nomeamento aos Premios Shangay ao Mellor comunicador de corazón.

2010
* Premio Gente con Punto na categoría de Comunicación con punto.

Notas
-----

1. ↑  "Ficha en la Academia de las Ciencias y las Artes de la Televisión". Arquivado dende o orixinal o 18 de maio de 2015. Consultado o 15 de abril de 2014.
2. ↑  "Kiss FM "Entrevista a Jaime Cantizano"". Arquivado dende o orixinal o 19 de xuño de 2010. Consultado o 15 de febreiro de 2014.
3. ↑  La Guía TV "Recordando... *Sabor a ti*: Cuando Antena 3 triunfaba en la tarde"
4. ↑  "Qué "Jaime Cantizano lleva seis años al frente de 'DEC' (abreviatura de 'Donde estás corazón')". Arquivado dende o orixinal o 22 de febreiro de 2014. Consultado o 15 de febreiro de 2014.
5. ↑  Vaya Tele "Jaime Cantizano presentará Pasapalabra"
6. ↑  La Guía TV "Antena 3 estrena 'A3bandas', presentado por Jaime Cantizano"[*Ligazón morta*]
7. ↑  "Ver Tele "Jaime Cantizano no volverá a las tardes de Antena 3". Arquivado dende o orixinal o 28 de outubro de 2008. Consultado o 15 de febreiro de 2014.
8. ↑  "La Guía TV "Jaime Cantizano reparte ilusiones en "Tres deseos"". Arquivado dende o orixinal o 20 de novembro de 2008. Consultado o 15 de febreiro de 2014.
9. ↑  "Globedia "Jaime Cantizano se pone mañana al frente de Informe DEC"". Arquivado dende o orixinal o 28 de febreiro de 2010. Consultado o 15 de febreiro de 2014.
10. ↑  "Copia arquivada". Arquivado dende o orixinal o 01 de febreiro de 2014. Consultado o 15 de febreiro de 2014.
11. ↑  El Mundo, ed. (4 de xullo de 2012). "Jaime Cantizano vuelve 'Dando la nota'".
12. ↑  "Jaime Cantizano, en Nova con 'Un nombre, una vida'". La Nueva España. Arquivado dende o orixinal o 01 de febreiro de 2014. Consultado o 29 de novembro de 2012.
13. ↑  "Jaime Cantizano ficha por TVE y presentara el nuevo '¡Mira quien baila!'". Arquivado dende o orixinal o 15 de febreiro de 2014. Consultado o 15 de febreiro de 2014.
14. ↑  "Hoy mujer "Jaime Cantizano se ha convertido en imagen para línea de cosméticos". Arquivado dende o orixinal o 27 de agosto de 2009. Consultado o 15 de febreiro de 2014.
15. ↑  "Gallina Blanca estrena prescriptora para un nuevo producto". MarketingNews.es. 18 de novembro de 2010. Arquivado dende o orixinal o 21 de novembro de 2011. Consultado o 29 de novembro de 2012.
16. ↑  Shangay "Jaime Cantizano nominado a Mejor comunicador corazón"
17. ↑  Punto Radio "Jaime Cantizano gana Premio Gente con Punto"

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Jaime Cantizano Modificar a ligazón no Wikidata*** |

### Ligazóns externas

* Sitio web oficial Arquivado 06 de febreiro de 2014 en Wayback Machine.

|  |  |
| --- | --- |
| Control de autoridades | 
* Wd: Q5924954
* IMDb: nm1513545
* TMDb: 2580919

 |